## Simon Keenlyside torna a Les Arts amb obres del Romanticisme germànic i la ‘mélodie’ francesa

*** El baríton interpretarà *lieder* de Schubert, Brahms i Wolf i *mélodies* de Poulenc amb l’acompanyament pianístic de Malcolm Martineau
* La seua exquisida tècnica vocal, versatilitat i elegància, han convertit el baríton britànic en artista imprescindible per als amants del *lied***

El Palau de les Arts Reina Sofia rep en el seu cicle ‘Les Arts és Lied’ el prestigiós baríton britànic Simon Keenlyside el diumenge, 24 de novembre, a les 19:00 hores, en la Sala Principal.

L’artista londinenc, que va debutar en Les Arts en 2020 amb un exitós recital, torna amb una vetlada en la qual intercalarà *lieder* dels grans autors del gènere com Schubert, Brahms i Wolf amb pàgines de la *mélodie* francesa de Poulenc.

Keenlyside és assidu dels grans escenaris d’òpera del món i és considerat un dels intèrprets més polifacètics i complets del gènere. Les seues interpretacions comprenen des del *lied* o el repertori barroc fins a la lírica contemporània.

Per a esta nova visita a Les Arts, estarà acompanyat al piano per Malcolm Martineau, un dels principals mestres repertoristes del Regne Unit, imprescindible en els recitals dels millors intèrprets del gènere.

En la seua sexta edició, ‘Les Arts és Lied’ manté la seua aposta per les veus amb més ascendent i les grans estreles del lied i els seus gèneres germans, com la *mélodie* francesa, l’*art song* o les cançons en llengua espanyola, italiana o russa, entre altres.

Els següents recitals programats inclouen el tenor Michael Fabiano (15 de desembre), el baríton Michael Volle (23 de març) i la *mezzosoprano* Joyce DiDonato (5 de juny).

Fecha: 21/11/2024